**ΓΛΩΣΣΑ**

Όνομα: …………………………………………………………..

• **Βρείτε τα αριθμητικά επίθετα του κειμένου και γράψτε τα στη στήλη που ταιριάζει το καθένα.**

 Κάθε πρωί ξυπνάω στις επτά ακριβώς. Συνήθως είμαι τόσο ζαλισμένος από τη νύστα που τα βλέπω όλα διπλά μέχρι να ρίξω καμία δεκαριά χεριές κρύο νερό στο πρόσωπό μου. Οι επόμενες κινήσεις μου είναι πάντα πολύ συγκεκριμένες. Τρώω ένα τοστ με διπλή δόση ζαμπόν, χτυπάω τρία αυγά για να κάνω ομελέτα και αλείφω μία φέτα βούτυρο με μαρμελάδα. Βέβαια, υπάρχει περίπτωση να ζηλέψουν και τα υπόλοιπα μέλη της οικογένειας το αρχοντικό μου πρωινό, οπότε τριπλασιάζω τη δόση στα αυγά και αλείφω τετραπλή ποσότητα μαρμελάδας σε ψωμί. Στο σχολείο φτάνω πάντα πρώτος. Δε μου αρέσει να καθυστερώ και για αυτό φροντίζω να είμαι πάντα στην ώρα μου. Όταν λέω πρώτος, εννοώ δεύτερος, γιατί κάθε πρωί από τα ξημερώματα ανοίγει το σχολείο ο κος Διευθυντής. Μάλλον, ούτε δεύτερος φτάνω, αφού και το κυλικείο είναι ήδη ανοικτό. Βασικά, με προλαβαίνουν και οι εφημερεύοντες συνάδελφοι, οπότε μου φαίνεται τελικά ότι καταλήγω κάπου στην έβδομη θέση… Καλή είναι και αυτή, γιατί τις προάλλες είχε κίνηση ο δρόμος, έκανα πενταπλάσιο χρόνο και έφτασα μετά το χτύπημα του κουδουνιού. Φαντάσου να μην είχα διπλο-παρκάρει κιόλας!

|  |  |  |  |  |
| --- | --- | --- | --- | --- |
| Απόλυτα | Τακτικά | Πολλ/στικα | Αναλογικά | Περιληπτικά |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

• **Δίπλα από κάθε απόλυτο αριθμητικό, γράψτε το τακτικό του.** Προσέξτε το γένος. (σελ. 125 Γραμματικής)

έξι (αρσ.) 🡪 έκτος

δεκαπέντε (θηλ.) 🡪 δέκατη πέμπτη

είκοσι τέσσερα (ουδ.) 🡪 …………………………………………………………………………………………..

εξήντα εννέα (θηλ.) 🡪 ……………………………………………………………………………………………..

πεντακόσια οκτώ (αρσ.) 🡪 ………………………………………………………………………………………

χίλια επτακόσια τριάντα (ουδ.) 🡪 …………………………………………………………………………… ……………………………………………………………………………………………………………………………………..

ένα δισεκατομμύριο δέκα χιλιάδες ένα (θηλ.) 🡪 ………………………………………………………… ……………………………………………………………………………………………………………………………………..